แบงก์ชาติเกาหลีใต้หั่นคาดการณ์การขยายตัวของศก.ปี 59 เหลือ 3.0%
แบงก์ชาติเกาหลีใต้หั่นคาดการณ์การขยายตัวของศก.ปี 59 เหลือ 3.0%
14 ม.ค. 2559

นายลี จู-ยอล ผู้ว่าการธนาคารกลางเกาหลีใต้ (BOK) กล่าวว่า ธนาคารกลางเกาหลีใต้ได้ปรับลดคาดการณ์การเติบโตทางเศรษฐกิจในปี 2559 ลงเหลือ 3.0% จากระดับ 3.2% ที่ประเมินไว้ก่อนหน้านี้
ผู้ว่าการแบงก์ชาติเกาหลีใต้เปิดเผยข้อมูลดังกล่าวระหว่างการแถลงข่าว หลังตัดสินใจคงอัตราดอกเบี้ยอ้างอิงไว้ที่ระดับ 1.5% ซึ่งต่ำสุดเป็นประวัติการณ์
ทั้งนี้ การคาดการณ์ของธนาคารกลางเกาหลีใต้นับว่าต่ำกว่าที่กระทรวงพาณิชย์ประเมินไว้ที่ 3.1% แต่สูงกว่าตัวเลขที่นักวิเคราะห์ส่วนใหญ่คาดไว้ในช่วง 2.5%-2.8%